open-index/open-wikipedia-markdown huggingface dataset:
Egipatsko-etiopski rat

**Egipatsko-etiopski rat**  vođen je od 1874. do 1876. između Egipatskog Kedivata i Etiopskog Carstva, završio je pobjedom Etiopljana.

## Tok rata

Ambiciozni egipatski kediv Ismail-paša želio je proširiti granice svoje države i na čitav Plavi Nil i Jezero Tana na Etiopskoj visoravni, za što je imao prešutnu podršku Britanaca. 
Za tu kampanju opremio je popriličan korpus kojim su komandirali manje više strani oficiri (dobar dio njih bili su oficiri poraženih Konfederativnih Američkih Država). 

Korpus se u novembru 1874. iskrcao na obali današnje Eritreje i krenuo prema Etiopskoj visoravni.

Isprva je tadašnji etiopski Neguš negasti (car) Johanes IV molio i kumio Britance da nekako zaustave svog egipatskog saveznika, pa se čak i namjerno povlačio da zorno pokaže da je žrtva a Ismail-paša agresor. 
Nakraju je shvatio da Britanci neće poduzeti ništa, te je okupio svoju vojsku i krenuo ususret egipatskim snagama.
### Bitka kod Gundata
Dvije vojske sukobile su se u Bitci kod Gundata (Guda-Gude) u jutarnjim satima 16. novembra 1875. etiopske snage zauzele su položaje i sačekale egipatsku vojsku koja je sama upala u stupicu. Oni su u zbijenim pješadijskim kolonama ušli u usku kotlinu, tad je etiopska artiljerija sa okolnih brda otvorila paljbu i uništila gotovo cijelu egipatsku vojsku. 
U Egiptu se o ovom porazu šutjelo, iz straha da bi to moglo ugroziti kedivovu vlast. 
To nije bio i kraj rata, jer se razjareni Ismail-paša, želio osvetiti za poraz kod Gundata, pa je poslao nove snage u napad.
### Bitka kod Gura
Ponovno ih je presreo Johanes IV i uz pomoć svog sposobnog komandanta Alula Engida, porazio u Bitci kod Gura vođenoj od 7 do 9. marta 1876.

## Izvori

## Vanjske veze
* ''The Ethiopian- Egyptian War: 1874 –1876''
Kvadrat (algebra)

**Kvadrat** je drugi stepen nekog broja ili izraza. Dobija se množenjem broja samim sobom ili

a^2 = a \cdot a

Kvadrat se sreće u sledećim izrazima
* kvadrat binoma, kvadrat zbira ili kvadrat razlike

 (a \pm b)^2 = a^2 \pm 2ab + b^2 \,
* zbir ili razlika kvadrata

 a^2 \pm b^2 \,

Među prirodnim brojevima izraz **potpuni kvadrat** označava neki iz niza brojeva

1, 4, 9, 16, 25, \cdots

koji predstavljaju kvadrate prirodnih brojeva. Pitagorejci su bili opsednuti ovakvim brojevima, a posebno ako je potpuni kvadrat bio istovremeno i zbir kvadrata

\Gamma ^ 2 = \Lambda ^ 2 + \Delta ^ 2 \,

Takvi brojevi se zovu pitagorejske trojke. Takvih brojeva ima beskonačno mnogo, a neki su

(3,4,5), (5,12,13), (7,24,25), \cdots  

Kvadrat u algebri je vezan za geometrijski pojam kvadrata. Stari Heleni su geometrijski radili sve matematičke operacije pa i množenje. S obzirom da se množenje broja samim sobom svodi na množenje dve iste duži, to se kvadriranje broja svodi na konstrukciju kvadrata.

## Povezano
* Kvadratura
* Kvadratni koren
* Kvadratna jednačina
* Kub
* Stepenovanje
Kardinalnost

**Kardinalnost** (kardinalitet) je pojam iz matematike iz teorije skupova, koji označava broj elemenata nekog skupa. Na primjer, skup A = {2, 4, 6} sadrži 3 elementa, dakle kardinalnost skupa A je 3.

Georg Kantor je u 19. veku uveo pojam kardinalnosti za ispitivanje beskrajnih skupova. Po njemu, dva skupa koja je moguće staviti u odnos jedan na jedan imaju jednaku kardinalnost, odnosno isti broj članova. Po tom kriteriju, moguće je da podskup nekog beskonačnog skupa bude iste veličine kao sam skup, što kod konačnih skupova nije moguće.

Kardinalnost skupa A se obično označava kao |A|. Pošto je ovaj zapis isti kao i za apsolutnu vrijednost, značenje zapisa ovisi o kontekstu.

## Upoređivanje skupova

Za dva skupa *A* i *B* kažemo da imaju istu kardinalnost ako postoji bijekcija, tj. injektivna i surjektivna funkcija, sa *A* na *B*. Na primer, skup pozitivnih parnih brojeva *E = {2, 4, 6, ...}* i skup prirodnih brojeva **N** imaju istu kardinalnost, pošto je funkcija f(n) = 2n bijekcija sa **N** na *E*.

### Formalni zapis

Dva su skupa jednake kardinalnosti odnosno ekvipotentni su ako postoji bijekcija:

f:A \to B  onda je izraz:

k(A) = k(B)

Postoji li injekcija

f:A \to B  onda je izraz:

k(A) \leq k(B)

a ako postoji surjekcija

f:A \to B , onda je izraz:

k(A) \geq k(B)

Ovdje je implicitno uporabljen aksiom izbora.

Kardinalnost skupa prirodnih brojeva zove se **alef nula** i formalni zapis je:

k(N) = \aleph_0  

Ako za skup A postoji bijekcija:

f:A \to \R ,

onda je kardinalnost skupa A jednak kontinuum i u formalnom jeziku:

k(R) =c .

## Izvori

## Povezano
* Teorija skupova
* Beskonačnost
Bitka kod Tel el Kabira

**Bitka kod Tel el Kabira** dogodila se 13. septembra 1882. kod istoimenog lokaliteta pored Ismailije u zoni Sueskog kanala kao završni čin Anglo-egipatskog rata.

## Tok bitke

Nakon neuspjeha da prodre do Kaira preko Aleksandrije u julu 1882., Britanski general Garnet Wolseley je u augustu izvršio desant na Sueski kanal 20. augusta, i bez većeg otpora zauzeo Ismailiju. 

U noći prije same  bitke izveo je marš, i tako iznenadio i porazio Urabijevu Egipatsku vojsku. 

Za tu pobjedu je britanski premijer William Gladstone nagradio Wolseleya titulom barona.

## Povezano

* Anglo-egipatski rat

## Izvori

## Vanjske veze
* ''Battle of Tel-el-Kebir''
Manzala

**Manzala** ( بحيرة المنزلة/*Baḥīrat manzala*) je boćato jezero (ili laguna) na sjeveroistoku 
Delte Nila u Donjem Egiptu.

## Karakteristike

Jezero je dugo 35 km od sjeverozapada prema jugoistoku i do 30 km široko, ali se u sredini gdje strši poluotok Šabul, sužava na samo 15 km.

Manzala ima površinu od 1500 km² i poput ostalih laguna u Delti Nila vrlo je plitka - prosječno od 0,7 do 1,5 m. Sastoji se od oko 30 bazena različitih dubina i kvaliteta vode. 
Najdublji dijelovi (3-5 m) nalaze se na mjestu starog rukavca i duž kanala Manzala koji se redovito jaruža.

*Manzala* je sa sjevera ograničena Sredozemnim morem, a sa istoka Sueskim kanalom, 
na sjeverozapadu graniči sa Muhafazom Dumjat, a sa jugozapada sa Muhafazom Dakahlija.

Jezero Manzala nije samo najveće među egipatskim jezerima, već je i najbogatije ribolovno područje
U ranim 1970-im tu se izlovljavalo gotovo 50% ukupne količine u zemlji, da bi se tokom 1980-ih to smanjilo na 35%. To smanjenje se nastavilo i tokom 21. vijeka kako se smanjuje površina pod vodom.

Manzala je tjesnacima; Gamil, Aštum el-Gamil, Bagdadi, Deiba i (odnedavno) Burg na sjeverozapadu, povezana sa Sredozemnim morem. 
Sa Sueskim kanalom veže ga mali kanal Kabuti. Tih šest otvora snabdijevaju jezero morskom vodom. 
Duž zapadne i južne obale slivaju se u jezero brojni kanali sa Nila, koji ga pune slatkom vodom, a najveći su; Bahr el Bakar, Bahr Hadus, Ramsis, Al-Sirf, Abu Garida i Faraskur.

Sjeverozapadni dio jezera povezan je sa estuarijem rukavca Nila Dumjat, - kanalima Ratama i Sufara. Ti su kanali iskopani za osvježavanje sjeverozapadnog djela jezera vodama Nila za sezone poplava.

Na Jezeru Manzala ima bezbroj otoka, čiji broj varira od količine vode -  1971. ih je izbrojano čak 1022, što je činilo 9% ukupne površine jezera.

Duž uskog pješčanog jezičca koji dijeli jezero od Sredozemnoga mora ide autoput 40 koji povezuje Dumjat sa Port Saidom.

U zapadnome dijelu jezera otkrivena su 2006. ležišta prirodnoga plina.

## Reference

## Vanjske veze

* ''Lake Manzala, Egypt''
Rješavanje problema

**Rješenje problema** (engl. *problem solving*), postupak utvrđenja određena problema i pronalaska njegova rješenja. Sastoji se od uporabe generičkih metoda ili metoda *ad hoc*, na prikladan način, radi pronalaska rješenjâ postavljenim problemima. Neke tehnike rješenja problema koje su razvijene i rabe se u umjetnoj inteligenciji, računarstvu, inženjerstvu, matematici, medicini itd. povezane su s mentalnim tehnikama rješenja problema koje se proučavaju u psihologiji. Iz motrišta kognitivnog pristupa postupak rješenja problema najsloženiji je od svih intelektualnih funkcija i definira se kao kognitivni proces višeg reda, koji zahtijeva koordinaciju i kontrolu elementarnih i fundamentalnih vještina.

## Strategije rješenja problema

* analiza korijena uzroka
* analiza sredstava i ciljeva
* analogija
* apstrakcija
* dokaz
* istraživanje
* metoda pokušaja i pogreške
* metode fokalnih objekata
* morfološka analiza
* oluja mozgova
* postrano mišljenje
* razdvoji pa vladaj
* redukcija
* testiranje hipoteza

## Povezano

* algoritam
* heuristika
* računarstvo
* Herbert A. Simon
* umjetna inteligencija
Podskup

U matematici, a posebno u teoriji skupova, skup *A* je **podskup** skupa *B* ako se *A* *sadrži* unutar *B*. Pritom *A* može biti jednak *B*.

## Definicije
Ako su *A* i *B* skupovi, i svaki element iz *A* takođe element iz *B*, onda:
:* *A* je **podskup** skupa *B*, u oznaci A \subseteq B,
:ili ekvivalentno
:* *B* je **nadskup** skupa *A*, u oznaci B \supseteq A.

Ako je *A* podskup od *B*, ali *A* nije jednak *B* (to jest, postoji barem jedan element u *B* koji ne postoji u *A*), onda 
:* *A* je takođe **pravi** podskup od *B*; ovo se zapisuje kao A\subsetneq B.
:ili ekvivalentno
:* *B* je pravi nadskup od *A*; ovo se zapisuje kao B\supsetneq A.

Za svaki skup *S*, relacija inkluzije ⊆ je parcijalno uređenje na skupu 2*S* svih podskupova od *S* (partitivni skup od *S*).

## Simboli ⊂ i ⊃
Ponekad se zapisuje *A*&nbsp;⊂&nbsp;*B* umesto *A*&nbsp;⊆&nbsp;*B* da se označi da je *A* podskup od *B*. Slično, ponekad se piše *A*&nbsp;⊃&nbsp;*B* da se označi da je *A* nadskup od *B*. Po ovoj konvenciji, ako je sve šta znamo da je *A*&nbsp;⊂&nbsp;*B*, još uvek je moguće da su *A* i *B* jednaki skupovi.

Nekad se simboli ⊂ i ⊃ koriste da označe *prave* podskupove ili nadskupove umesto \subsetneq i \supsetneq. Ovo korišćenje čini simbole ⊆ i ⊂ analogne simbolima ≤ i <. Na primer, ako *x*&nbsp;≤&nbsp;*y* onda *x* može biti jednako *y*, ali ne mora, ali ako je *x*&nbsp;<&nbsp;*y*, onda *x* sigurno nije jednako *y*, već je strogo manje od *y*. Slično, ako se uzme da ⊂ znači pravi podskup, onda ako *A*&nbsp;⊆&nbsp;*B*, sledi da *A* može ali ne mora biti jednako *B*, ali ako *A*&nbsp;⊂&nbsp;*B*, onda *A* sigurno nije jednako *B*.

## Primeri
* Skup {1, 2} je pravi podskup skupa {1, 2, 3}.
* Svaki skup je podskup samog sebe, ali nije pravi podskup samog sebe.
* Prazan skup, u oznaci ∅, je takođe podskup svakog datog skupa *X*. Prazan skup je uvek pravi podskup, izuzev sebe samog.
* Skup {*x* : *x* je prost broj veći od 2000} je pravi podskup skupa {*x* : *x* je neparan broj veći od 1000}
* Skup prirodnih brojeva je pravi podskup skupa racionalnih brojeva, a skup tačaka na duži je pravi podskup skupa tačaka na pravoj na kojoj ta duž leži. Ovo su kontraintuitivni primeri kod kojih su i deo i celina beskonačni, i deo ima isti broj elemenata kao celina.
Beskonačno (razvrstavanje)

**Beskonačno** može biti:

* Beskonačnost, filozofski pojam.
* Beskonačnost, matematički pojam.
* Beskonačno (album Škaba), album repera Škaba izdat 2012. godine.
Ocenjivanje

**Ocenjivanje** ili **evaluacija** () procenjivanje je neke vrednosti ili pojave po nekom utvrđenom kriterijumu ili standardu. To je procena unapred projektovanih i planiranih aktivnosti nekih pojedinaca, grupa ili institucija i njihovih rezultata. Evaluacija nije samo završna procena nekog projekta ili programa, već može biti i procena u svim fazama planiranja i socijalnih aktivnosti.

## Literatura
* 

## Vanjske veze
Radna memorija

**Radna memorija** kod računalskih sustav je onaj dio RAMa koji je dostupan sustavu za obavljanje korisnog rada, tj. onaj dio koji je dostupan korisniku u kojem se mogu kratkoročno spremati i obrađivati podatci i u kojem se mogu smjestiti programi i to je obično izrađeno koristeći nekakvo sklopovlje.. Radna memorija također je sustavni koncept u kojem neki sustav drži podatke ili informacije koje se trenutno obrađuju i sinonim je za kratkoročnu memoriju koje se obično koristi u opisivanju rada ljudskog mozga.

## Reference
Ćićarija

**Ćićarija** je granična vapnenjačka planina na sjeveru Istre i jugu Krasa. Manjim se dijelom nalazi u Sloveniji, a većim u Hrvatskoj.

Područje Ćićarije se od ostatka Istre izdvaja većom nadmorskom visinom i hladnijom klimom. Ovo je područje slabo naseljeno. Posljednjih godina raste zanimanje za pokretanje parka prirode za očuvanje prirodne baštine.

Veća naseljena mjesta na Ćićariji su Vodice i Lanišće, a neka od manjih su Mali i Veli Brgud, Male i Vele Mune, Jelovice, Dane, Rašpor, Brgudac i dr. Podno Ćićarije žive Ćići, stanovništvo vlaškog porekla.
Evropski institut za inovacije i tehnologiju

**Evropski institut za inovacije i tehnologiju** (, , , ) je neovisno telo i agencija Evropske unije i sedištem u mađarskom glavnom gradu Budimpešti. Institut je službeno osnovan 11. marta 2008. godine i integralni je deo programa Horizon 2020, evropskog okvirnog programa za istraživanja i inovacije. Institut pomaže u formiranju i razvoju dinamičnih i dugoročnih pan-evropskih oblika saradnje među vodećim kompanijama, istraživačkim laboratorijumima i univerzitetima sa ciljem pronalaženja rešenja za najozbiljnije globalne izazove. Kroz razvoj saradnje institut je fokusiran i na ekonomski aspekt kojemu je cilj stvaranje novih radnih mesta i održivi ekonomski razvoj Evrope.

## Povezano
*Institucije Evropske unije

## Reference

## Vanjske veze
* Službena stranica
Giza (muhafaza)

**Giza** ( / *Muḥāfaẓah Al Jizah*) je jedna od 27 muhafaza na koje je Egipat administrativno podjeljen.

## Geografija

*Muhafaza Giza* se nalazi u Gornjem Egiptu, prostire se od Kaira i Nila po
Libijskoj pustinji sve do Muhafaze Vadi al Džadid Manzala na sjeverozapadu. 
na površini od 13,184 km², na kojoj živi 8,831,714 stanovnika.
Po tom parametru je druga u zemlji nakon Muhafaze Kairo.

### Administrativna podjela
Muhafaza Giza je administrativno podjeljena na 21 distrikt; Doki (urbani), Piramide (urbani), Agoza (urbani), Ajat, Badrašejn, Havamdeja, Giza (urbani), Giza, Omranija (urbani), Baharija, Farak, Šeik Zajed (urbani), Saf, Atfeh, Osim, Bulak (urbani), Imbaba (urbani), Imbaba, Kerdasa, Šesti Oktobar 2 (urbani) i Šesti Oktobar 1 i 3 (urbani).

Dan muhadfaze je 31. mart, jer su na taj dan 1919. stanovnici izašli na masovne demonstracije protiv britanske kolonizacije, a dio njih zbog tog i ubijen.

Najveći urbani centar je Giza koji je administrativni centar muhafaze.

## Privreda

Većina stanovnika živi u dolini Nila na površini od oko 1.059 km². Osim Gize koja je administrativni, industrijski i najveći urbani centar, ostatak je uglavnom ruralni.

Najviše se uzgaja; kukuruz, pamuk, pšenica, proso, djetelina i povrće za kairske tržnice.
Datulje se uzgajaju i pakiraju u Badrašejnu.

Od mineralnih sirovina ima željeznu rudu i ugljen koji se iskapaju u oazi Baḥarija i željeznicom transportiraju do čeličane u Helvanu.

Od historijskih spomenika u Muhafazi Giza nalaze se Velike piramide i Sfinga iz Četvrte egipatske dinastije kao i ostatci prve prijestolnice Starog egipatskog kraljevstva Memfisa i nekropola u Sakari.

Preko muhafaze prolazi željeznička pruga i autoput Kairo - Asuan.
## Izvori

## Vanjske veze

* ''Službene stranice'' 
* ''Al-Jīzah governorate, Egypt''
Evropski centar za praćenje narkotika i narkomanije

**Evropski centar za praćenje narkotika i narkomanije** (, , , ) je agencija Evropske unije sa sedištem u portugalskom gradovnom gradu Lisabonu. Centar je osnovan 1993. godine i funkcioniše kao referentna tačka za informacije o narkoticima i narkomaniji u zemljama Evropske unije. U svome radu, centar sarađuje i sa telima van zemalja članica EU.

## Povezano
*Institucije Evropske unije

## Reference

## Vanjske veze
* Službena stranica
Time and Again (Star Trek: Voyager)

***Time and Again*** () je epizoda američke science fiction TV-serije *[[Star Trek: Voyager]]*, premijerno prikazana 30. januara 1995. godine. Radnja prikazuje kako *[[USS Voyager (Star Trek)|Voyager]]*, istražujući katastrofalnu eksploziju koja je zbrisala stanovništvo cijele planete, otkrije da je ista izazvala poremećaje u vremenskom kontinuumu te kapetanica Janeway i poručnik Paris budu izbačeni u vrijeme nedugo prije same eksplozije.

Mnogi su kritičari kasnije izražavali iznenađenje time što je u *Time and Again* korišten motiv vremenskog putovanja isto kao i u prethodnoj epizodi *Parallax*, te da obje epizode imaju određene sličnosti u zapletu.

## Reference

## Vanjske veze
*
Hrastovlje

**Hrastovlje** () su naseljeno mjesto u sastavu gradske općine Koper, regija Obalno-kraška, Slovenija.

## Historija

Do teritorijalne reorganizacije u Sloveniji nalazile su se u sastavu stare općine Koper.

## Stanovništvo

Na popisu stanovništva 2011. godine, Hrastovlje su imale 154 stanovnika.

## Galerija



Datoteka:Hrastovlje.jpg|panorama
Datoteka:Hrastovlje (22) (3957547367).jpg|krajolik
Datoteka:Hrastovlje houses.jpg|seoske kuće
Datoteka:Hrastovlje-train station.jpg|željeznička stanica
Datoteka:Razgled na Hrastovlje.JPG|portal
Datoteka:Slovenia 1015 (17076943506).jpg|cesta ka crkvi



## Reference

## Vanjske veze
Port Said (muhafaza)

**Muhafaza Port Said** ( / Muḥāfāzah Būr Sa‘īd) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi na sjeveroistoku Egipta na sjevernom dijelu Sueskog kanala, oko grada Port Saida. Velik dio muhafaze je pustinja, osim dijela na sjeveru uz Jezero Manzala i Sredozemno more gdje se nalazi Port Said.
 
Prostire se na površini od 1,345 km², na kojoj živi 760,152 stanovnika.

### Administrativna podjela

Muhafaza Port Said je administrativno podjeljena na 12 distrikta; Dafahi (urbani), Arab (urbani), Ganoub (urbani), Ganoub 2 (urbani), Manakh (urbani), Manasra (urbani), Šark (urbani), Zohur (urbani), Port Fuad (urbani), Port Fuad 2 (urbani), Policijski distrikt, Istočni Mubarak (urbani).

Administrativni centar provincije je grad Port Said, koji je i jedino naselje te muhafaze.

## Izvori

## Vanjske veze

* ''Službene stranice''
Life Support (Star Trek: Deep Space Nine)

***Life Support*** () je epizoda američke science fiction TV-serije *[[Star Trek: Deep Space Nine]]*, premijerno prikazana 30. januara 1995. godine. Radnja prikazuje kako Vedek Bareil bude teško ozlijeđen upravo u trenutku kada na DS9 treba potpisati konačni mirovni sporazum između Bajoranaca i Cardassijanaca, te je dr. Bashir pod strahovitim pritiskom da Bareilu omogući sudjelovanje na njima iako smatra da je život njegovog pacijenta u opasnosti.

## Izvori

## Vanjske veze
*
Philip Anglim

**Philip Charles Anglim** (11. februar 1952 -) je američki glumac najpoznatiji po televizijskim nastupima, pri čemu se ističe lik Danea O'Neilla u popularnoj miniseriji *[[The Thorn Birds (miniserija)|The Thorn Birds]]* te vedeka Bareila u seriji *[[Star Trek: Deep Space Nine]]*. Anglim se prije toga istakao u teatru ulogom Josepha Merricka u drami *[[The Elephant Man (drama)|The Elephant Man]]*.

## Reference

## Vanjske veze
* 
*
Kairo (muhafaza)

**Muhafaza Kairo** ( / *Muḥāfāzah al-Qahira*, je jedna od 27 muhafaza na koje je Egipat administrativno podjeljen.

## Geografija

*Muhafaza Kairo* se nalazi na početku Delte Nila, prostire se na površini od 3,085 km², u kojoj živi 9,717,324 stanovnika. i po tom parametru je najveća u zemlji.

### Administrativna podjela
Muhafaza Kairo je zapravo sam centar metropolitanskog Kaira, koji je jedan od četiri urbane egipatske muhafaze,administrativno podjeljen na 38 urbanih distrikta; 9 istočnih, 9 zapadnih, 12 
južnih i 8 sjevernih.

## Izvori

## Vanjske veze

* ''Službene stranice''
Bilbejs

**Bilbejs** (arapski: بلبيس, koptski: *Phelbs*) je grad od 170,785 stanovnika na sjeveru Egipta u muhafazi Šarkija.

## Geografija

Bilbejs se nalazi u Donjem Egiptu u Delti Nila, sjeveroistočno od Kaira. 
Grad se prostire duž Kanala Ismailia na trasi autoputa prema Ismailiji i Port Saidu..

## Historija
Bilbejs je još od Antičkih vremena postao sjedište eparhije Koptske crkve

Bilbejs su 640. zauzeli Arapi, koji su 727. u njemu naselili dio svog plemena Kajsita, i vremenom podigli čitav niz fortifikacija da zaštite Kairo. 
Grad je bio mjesto gdje je 996 umro fatimidski kalif Al-Aziz i gdje je njegov sin Al-Hakim bi-Amr Allah preuzeo tron Fatimidskog Kalifata.

Franački križari pod vodsvom Amalrika I zauzeli su grad su 1163, ali nisu uspjeli prodrjeti dalje na zapad. Nakon tog je on često korišten kaobaza iz koje su u kampanje kretale arapske vojske prema istoku.

Bilbejs je od srednjeg pa sve do početka 19. vijeka bio je prijestolnica muhafaze, kad je ona premještena u nedaleki Zakazik za vladavine valije Muhameda Alija (1805.-48).

Pet kilometara jugoistočno od centra grada leži vojna baza sa aerodromom, u kojoj je smještena Vojna akademija koju je pohađao bivši predsjednik Hosni Mubarak.

## Privreda
Bilbejs je grad pamuka i tekstilne industrije.

## Reference

## Vanjske veze

* ''Bilbays, Egypt''
Dumjat (muhafaza)

**Muhafaza Dumjat** ( / *Muḥāfāzah Dumyat*, je jedna od 27 muhafaza na koje je Egipat administrativno podjeljen.

## Geografija

*Muhafaza Dumjat* se nalazi u Delti Nila u Donjem Egiptu, i duž obale Sredozemnog mora.
U njoj živi 1,527,189 stanovnika na površini od 910 km² pa je površinom najmanja u zemlji.

### Administrativna podjela
Muhafaza Dumjat je administrativno podjeljena na 10 distrikta; El Zarka, Dumjat, Dumjat 1 (urbani), Dumjat 2 (urbani), Faraskur, Kafr El Batik, Kafr Sad, Novi Dumjat (urbani), Ras El Bar (urbani) i jedan Policijski (luka Dumjat).

Podijeljena je istoimenim rukavcem Nila *Dumjat*, koji se uliva u more 13 km sjeveroistočno od administrativnog centra Damijete. Ribarstvo i poljoprivreda su glavne privredne grane izvan Damijete koja je jedini veći grad koji ima nešto industrije.

Prokapanjem kanala Salam 1979. dostavljena je pitka voda iz Dumjata u zonu Sueskog kanala i na Sinaj. 
Velikim melioracionim radovima na istoku po Jezeru Manzala, dobijeno je više oranica za ratarstvo, ali po krajnjem sjeveru još uvijek ima velikih slanih močvara.

Muhafaza Dumjat je specifična po tom što je u augustu 2018. za njenog muhafiza (guvernera) izabrana jedna žena (uz to još i Kopt) - Manal Avad Mihael.
## Izvori

## Vanjske veze

* ''Službene stranice''  
* ''Dumyāṭ governorate, Egypt''
Evropska agencija za životnu sredinu

**Evropska agencija za životnu sredinu** (, , , ) je agencija Evropske unije sa sedištem u danskom gradovnom gradu Kopenhagenu. Agencija je započela sa radom 1993. godine. Prva je agencija koji je omogućila članstvo i za zemlje kandidate van Evropske unije uključivši 13 zemalja kandidata pre proširenja 2004. godine. Danas su punopravne članice agencije sve zemlje članice EU kao i Island, Lihtenštajn, Norveška, Švajcarska i Turska dok su članice partneri Albanija, Bosna i Hercegovina, Kosovo , Crna Gora, Severna Makedonija i Srbija.

## Povezano
*Institucije Evropske unije

## Reference

## Vanjske veze
* Službena stranica
Kancelarija Evropske unije za intelektualnu svojinu

**Kancelarija Evropske unije za intelektualnu svojinu** (, , , ) je agencija Evropske unije sa sedištem u španskom gradu Alicanteu. Agencija je osnovana 15. marta 1994. godine. Kancelarija vodi registar zaštićenih robnih marki Evropske unije (EUTM) i registar dizajna (evropske) zajednice (RCD) u koji se godišnje u proseku unosi 135,000 robnih marki i 100,000 modela dizajna.

## Povezano
*Institucije Evropske unije

## Reference

## Vanjske veze
* Službena stranica
Benjamin Constant

**Benžamen Konstan**, punim imenom **Anri Konstan de Rebek**, nazvan Benžamen (; 25. oktobar 1767 – 8. decembar 1830) je bio francuski književnik.

## Biografija

Konstan je poreklom iz hugenotske porodice, koja je u doba verskih progona emigrirala u Švajcarsku. Rođen je u Lozani. Majka mu je umrla nakon porođaja, a otac je služio kao oficir u holandskoj vojsci, pa su ga vaspitavali tetka, baka i kućni učitelji. Pokazujući veoma rano znakove zrelosti i nadarenosti, dobija priliku da se obrazuje u značajnim evropskim univerzitetskim centrima (Oksford, Erlangen, Edinburg). U Edinburgu dolazi u kontakt sa engleskim vigovcima, što će uticati na njegove kasnije liberalne političke ideje. Godine 1787. dolazi u Pariz, a zatim u Braunšvajg, gde postaje dvorski komornik. Optužen zbog jakobinizma napušta dvor, vraća se u Francusku, gde prima francusko državljanstvo. Upoznaje gospođu de Stal, književnicu, s kojom će preko deset biti u vezi. Počinje da se bavi politikom. Napoleon ga imenuje članom skupštine (*Tribunat*), koja nije imala veliku moć odlučivanja, već je uglavnom raspravljala o zakonima. Ne mogavši da se pomiri sa takvom ulogom biva uklonjen i sledi gospođu de Stal, koja je proterana iz Francuske, i putuje s njom po Nemačkoj. Tu Konstan dolazi u kontakt sa poznatim piscima poput Getea, Šilera i Vilanda, o čemu će pisati u svom Dnevniku. Nakon Napoleonovog pada, vraća se u Pariz, gde sarađuje u liberalnim novinama. U Parizu ostaje i nakon Napoleonovog povratka iz izgnanstva sa Elbe i radi na pisanju Ustava. Posle poraza kod Vaterloa Konstan se sklanja u Englesku. Vrativši se 1816. aktivno učestvuje u političkom životu za vreme Restauracije, kao poslanik i novinar liberalne stranke. Imenovan je i za predsednika Državnog saveta (1830), ali umire iste godine.

## Literatura
* Francuska književnost, knjiga druga, u okviru Edicije strane književnosti, Izdavačko preduzeće „Nolit“, Beograd, 1976.

## Vanjske veze
Gunar Nordahl

**Gunnar Nordahl** (Sandviken, Švedska, 19. listopada 1921. - Alghero, Italija, 15. rujna 1995.) je švedski nogometaš i trener.

## Igračka karijera
### Švedska
Nordahl je započeo karijeru u Hörneforsu 1937. godine, nakon toga igra od 1940. do 1944. za IFK Norrköping. S Norrköpingom osvaja četiri švedska prvenstva od 1945. do 1948. Tijekom igranja za švedske klubove Nordahl je postigao 149 golova u 172 utakmice.

### Italija
Nordahl je prešao u talijanski A.C. Milan 22. siječnja 1949. godine. Za Milan je igrao osam sezona, pet sezona bio je najbolji strijelac Serie A (1949.-1950., 1950.-1951., 1952.-1953., 1953.-1954. i 1954.-1955.). Najbolji je strijelac Milana svih vremena s 210 ligaških golova, te je još uvijek treći najbolji strijelac Serie A  svih vremena, sa 225 golova u 291 utakmici. Bolji od njega su samo Silvio Piola i Francesco Totti. Nakon što je napustio Milan, Nordahl igrao za Romu dvije sezone.

Za Švedsku nogometnu reprezentaciju odigrao je 33 utakmice i postigao 43 utakmice. Na Olimpijskim igrama u Londonu 1948. osvojio je zlatnu medalju. Zajedno s Gunnarom Grenom i Nilsom Liedholmom čini trio Gre-No-Li.

## Trenerska karijera
U Romi je u sezoni 1958.–1959. bio igrač i trener. Nakon Rome trenirao je osam švedskih klubova, zadnji  IFK Norrköping 1980. godine.

## Vanjske veze
* Gunnar Nordahl profil na FIFA.com 
* Popis švedskih igrača i trenera u Italiji nakon 1945, - RSSSF
* Detalji međunarodnih nastupa igolova od strane Roberta Mamruda RSSSF
Istočna pustinja

**Istočna pustinja** ( [*as-Saḥra, as-Šarkijah*]), zvana i **Arapska pustinja**, je velika pustinja u istočnom Egiptu, površine od nekih 221.940 km².

## Geografija
Proteže se jugoistočno od Delte Nila, sve do sjeveroistočnog Sudana i od doline rijeke Nil prema istoku do Sueskog zaljeva i Crvenog mora..

Istočna pustinja se sastoji od valovitog peščenjačkog gorja koje se naglo uzdiže iz doline Nila, i proteže u dužinu od nekih 80 do 137 km prema istoku gdje se spaja sa planinama Crvenomorskog gorja. Taj vulkanski masiv dosežu maksimalnu visinu od 2.187 metara na planini Šajb el-Banat. 
Pustinja prima povremene kiše pa je jako izbrazdana koritima suhih vadija (povremenih vodotoka).

Većina stanovnika živi u malim naseljima duž obalne ravnice Crvenog mora istočno od Crvenomorskog gorja i bavi se ribarstvom, rudarstvom ili vađenjem nafte. 
Rijeki stanovnici pustinje bave se nomadskim stočarstvom.

Istočna pustinja je relativno izolirana od ostatka Egipta, ali je bogata rudama, uključujući naftu kod Sueskog zaljeva, gdje leže glavna egipatska naftna polja, po kopnu i moru. Uz to ima i nalazišta fosfata, azbesta, mangana, urana i zlata.

## Reference

## Vanjske veze

* ''Eastern Desert - desert, Egypt'' 

Eastern Desert
Hurgada

**Hurgada** (arapski: الغردقة/*al-Ġurdaqa*) je lučki grad od 195,675 stanovnika na jugoistoku Egipta u Muhafazi Crveno more u kojoj je administrativni centar.

## Geografija

   
Hurgada se nalazi na zapadnoj obali Crvenog mora, udaljena 500 km jugoistočno od Kaira.
Grad se sa svojim brojnim hotelima raširio 36 km po uskom obalnom pojasu, jer se odmah iza nalazi pustinja.

## Historija
Hurgada je nastala 1909. kao kamp britanskih inženjera koji su došli istraživati nalazišta nafte, iz kog je 1920-ih izrastlo  selo.	

Sve do početka osamdesetih godina prošlog vijeka imala je izgled malog ribarskog sela, odatad se razvila u inernacionalno poznatu turističku destinaciju.

Odtad je podignuto puno hotela i zatvorenih resorta u gradu i okolici, za brojne evropske čarter turiste koji Hurgadu posjećuju i zimi zbog kupanja.

Hurgada je naročito popularna među roniocima koji uživaju u koraljnim grebenima Crvenog mora.

## Privreda i transport

Hurgada je pored turizma i nadalje grad nafte kao pomoćni administrativno servisni centar za naftna polja po Crvenom moru i Sueskom zaljevu.

U gradu djeluje Institut za Biologiju mora, oceanografiju i ribarstvo.

Autoput uz obalu Crvenog mora povezuje Hurgadu sa Suezom na sjeveru i El Kusejrom na jugu.

Grad ima i Internacionalni aerodrom (IATA: HRG, ICAO: HEGN) sa direktnim linijama prema brojnim evropskim gradovima, pa je po broju putnika, drugi nakon kairskog.
## Reference

## Vanjske veze

* ''Al-Ghardaqah, Egypt'' 
* ''Hurghada''
Kritika čistog uma

**Kritika čistog uma** (njem. *Kritik der reinen Vernunft*) je filozofsko djelo njemačkog filozofa Immanuela Kanta, poznato i pod nazivom "prva kritika" ili samo "kritika". Djelo je objavljeno 1781. ali 1787. objavljena je ponovno kao eksplicitno i znatno dopunjeno izdanje. "Kritika čistog uma" je Kantovo najznačajnije djelo i ubraja se u filozofske klasike.

U "*Kritici čistog uma"* Kant predstavlja prvi put svoj transcendentalni idealizam, teoriju koju on sam vidi kao ”kopernikanski obrat” u filozofskim raspravama između racionalizma i empirizma, idealizma i realizma. Ovaj izraz se odnosi na reakcije koje je astronom Nikola Kopernik izazvao sa svojom revolucionarnom teorijom o heliocentričnom sustavu. Kant u stvari s ”kopernikanskim obratom” misli da on, umjesto da se priključi jednom od tabora u raspravi: između racionalista (koji smatraju da  put ka sa(znanju) ide prvenstveno kroz razum) i empirista (koji zastupaju stav da je iskustvo osnovni izvor spoznaje), treba posvjetiti pozornost na "uvjete" znanja, tj. objasniti na koji način je naš um struktuiran, gdje su granice naših saznanja i pod kojim kategorijama sortiramo naše iskustvo.

Poslije *"Kritike čistog uma"* Kant objavljuje još dvije ”kritike”, tj. istraživanja, "*[[Kritika praktičkog uma|Kritiku praktičkog uma]]",* (1788.) i "*[[Kritika snage suda|Kritiku snage suda]]", *(1790).
Etbaj

**Etbaj** (arapski: اطبيه‎ / *Itbāy*, *Atbāy*) je ime za planinsku regiju u jugoistočnom Egiptu i sjeveroistočnom Sudanu.

To je i ime za planinski masiv **Crvenomorsko gorje** koji se proteže od sjevera prema jugu paralelno sa Crvenim morem. On razdvaja obalnu 
ravnicu od Istočne pustinje i doline rijeke Nil.

## Reference

## Vanjske veze
* ''Itbāy region, Africa''
Mahmudijski kanal

**Mahmudijski kanal** je slatkovodni kanal na sjeverozapadu Egipta dug 72 km, koji ide od rukavca Nila *Rašid* kod Mahmudije do Aleksandrije.

Kanal je iskopan po naredbi tadašnjeg Osmanskog valije Egipta Muhamed Ali koji je želio oživiti aleksandrijsku luku, i snabdjeti je pitkom vodom.

Iskapanje tog kanala obavljeno je ručno između  1817. - 1820., prisilnim radom više hiljada egipatskih seljaka, od kojih su mnogi pomrli, što zbog neljudskih uvjeta što zbog epidemije kuge.

Kanal je kasnije u više navrata produbljivan i dograđivan.

## Reference

## Vanjske veze

* ''Agathos Daimon (Mamoudia Canal)''
Andronik sa Rodosa

**Andronik s [[Rodos]]a** (; oko 60. p. n. e.), latinizovano **Andronikus Rodijus** (), bio je peripatetik (jedanaesti sholarh). Izdao je Aristotelova pedagoška dela i ujedno ispitivao njihovu autentičnost. Takođe, spada u mnoštvo manje ili više uspešnih komentatora istih dela.

## Povezano
* Aristotelizam

## Reference

## Literatura
* 

## Vanjske veze
* The Rediscovery of the Corpus Aristotelicum
Crveno more (muhafaza)

**Muhafaza Crveno more** ( / *Muḥāfāzah Al Baḥr Al Aḥmar*), je jedna od 27 muhafaza na koje je Egipat administrativno podjeljen.

## Geografija

*Muhafaza Crveno more* se nalazi na jugoistoku Egipta, od doline rijeke Nil do Crvenog mora na istoku, a sa sjevera od 29° geografske širine do sudanske granice na jugu.
U njoj živi 369,119 stanovnika na površini od 120,000 km² pa je površinom treća u zemlji.

Muhafaza obuhvaća veći dio Istočne pustinje a to je oko 1 / 5 ukupne površine Egipta. 
Vrlo rascjepkana Istočna pustinja sastoji se od valovitog peščenjačkog gorja.
Po njoj nema arteških bunar i ima vrlo malo planinskih izvora, ali povremeno padne nešto 
kiše, pa je izbrazdana koritima vadija. Po tom nepristupačnom i teško prohodnom kraju ima vrlo malo stanovnika, a oni su uglavnom nomadski stočari.

Većina stanovnika živi u malim naseljima duž obalne ravnice Crvenog mora, a bave se ribarstvom, rudarstvom i vađenjem nafte.

Šesdesetih godina prošlog vijeka u Crvenom moru se počela eksploatirati nafta i to po poljima na kopnu i moru, od kojih je najveće Al-Morgan, koje se nalazi udaljeno oko 200 km južno od Sueza.
Od 1970-ih započela se crpsti nafta sa novih polja u Sueskom zaljevu.

Po Istočnoj pustinji također ima i azbesta, mangana, fosfata, urana i zlata. 
El Kusejr je najveća egipatska luka u Crvenom moru južno od Sueza, poznatom po nepristupačnoj obali radi koraljnih grebena.
Kod nje ima velikih naslaga fosfata, pa u gradu ima postrojenja za obradu rude prije transporta.

### Administrativna podjela
Muhafaza Crveno more je administrativno podjeljena na 8 distrikta; Hurgada 1 (urbani), Hurgada 2 (urbani), El Kusejr (urbani), Šalaten, Halajb, Marsa Alam, Ras Garib i Safaga.	

Administrativni centar muhafaze je Hurgada, turistički resort i servisni centar za bušenje nafte.
Ostali industrijski centri i luke su Safaga i El Kusejr.
Po planinama Istočne pustinje još se uvijek iskopa kao u faraonsko doba, alabaster, porfir, granit i pješčenjak.

Autoput koji se proteže duž obale Crvenog mora ide od Sueza do sudanske granice, a autoput preko pustinje do doline Nila.

## Izvori

## Vanjske veze

* ''Portal of Red Sea Governorate'' 
* ''Al-Baḥr al-Aḥmar governorate, Egypt'' 

Red Sea Governorate
El Kusejr

**El Kusejr** (arapski: القصير‎/el-Qoṣēr) je lučki grad i ljetovalište od 47,986 stanovnika na jugoistoku Egipta u muhafazi Muhafazi Crveno more.

## Geografija
 
El Kusejr se nalazi na zapadnoj obali Crvenog mora, udaljen 138 km južno od svog administrativnog centra Hurgade.
On je najveća egipatska luka u Crvenom moru južno od Sueza, na inače plitkoj i nepristupačnoj obali poznatoj po koraljnim grebenima.

## Historija
Za Antike je bio znan pod imenom **Leucus Limen** (Bijela luka), tu luku koristila je egipatska kraljica iz 18. dinastije - Hatšepsut (vladala 1479. pne. - 1458. pne.) kao bazu za trgovačke misije sa Arabijom. I Rimljani su je koristili u iste svrhe, a nakon njih i Osmanlije, koji su je koristili i za odlazak u hadž u Meku.
	 
Osmanski sultan Selim I podigao je utvrdu, da zaštiti tu obalu od moguće invazije. I Napoleon Bonaparte uvidio je stratešku važnost te luke, pa je zauzeo grad, ali ga nije uspio zadržati na duži rok.
Osmanski valija Egipta Muhamed Ali koristio je luku za kampanje protiv Vahabista u Hidžazu.

## Privreda

U okolici grada kod sela Hamrafajn otkrivene su velike naslage fosfata, koji se obrađuje za transport brodovima u pogonima El Kusejru.

Pored fosfata za ekonomiju grada važan je turizam, zbog čistog i toplog mora i zbog koraljnih grebena, koje vole ronioci.

## Reference

## Vanjske veze

* ''Quseir''
Heart of Stone (Star Trek: Deep Space Nine)

***Heart of Stone*** () je epizoda američke science fiction TV-serije *[[Star Trek: Deep Space Nine]]*, premijerno prikazana 6. februara 1995. godine. Radnja prikazuje kako Odo zajedno sa majorom Kira zaglavi u spilji na udaljenom planetoidu te ju je prisiljen spašavati, a istovremeno biti u iskušenju da joj prizna što prema njoj osjeća; istovremeno na DS9 Nog iznenađuje sve svojom odlukom da pokuša postati prvi Ferengi koji će se priključiti Zvjezdanoj floti.

Epizoda, za čiji je scenario kao inspiracija poslužio roman *[[Sometimes a Great Notion (roman)|Sometimes a Great Notion]]* Kena Keseya, je dobila brojne pohvale zbog dobre glume.

## Vanjske veze
*
Fudbalski savez Azerbejdžana

**Udruženje fudbalskih federacija Azerbejdžana** (Azerbejdžanski: *Azərbaycan Futbol Federasiyaları Assosiasiyası*, **AFFA**) je najviše nogometno tijelo u Azerbejdžanu. Sjedište nogometnog saveza je u Bakuu.

Udruženje fudbalskih federacija Azerbejdžana je osnovan 1992. Član FIFA-e je od 1994. kao i UEFA-e. Udruženje fudbalskih federacija Azerbejdžana organizira takmičenja:
* Premijer liga Azerbejdžana (*Prva liga*: Azerbejdžanski: *Azərbaycan Premyer Liqası*),
* Prva nogometna divizija Azerbejdžana (*Druga liga*: Azerbejdžanski: *Azərbaycan Birinci Divizionu*),
* Kup Azerbejdžana u nogometu (Azerbejdžanski: *Azərbaycan Kuboku*)
* Superkup Azerbejdžana u nogometu (Azerbejdžanski: *Azərbaycan Superkuboku*)
* Futsal,
* Takmičenje u ženskom nogometu.
Pod kontrolom nogometnog saveza Azerbejdžana su i nacionalne reprezentacije: muška, ženska te ostale reprezentacije u omladinskim kategorijama U21, U19, U18, U17.

## Reference

## Vanjske veze
* 
* Azerbejdžan  na zvaničnoj stranici FIFA-e
* Azerbejdžan na zvaničnoj stranici UEFA-e
Phage (Star Trek: Voyager)

***Phage*** () je epizoda američke science fiction TV-serije *[[Star Trek: Voyager]]*, premijerno prikazana 6. februara 1995. godine. Radnja prikazuje kako prilikom istraživačke misije *[[USS Voyager (Star Trek)|Voyagerov]]* tim padne u zasjedu vanzemaljaca koji otimaju organe, a pri čemu najteže strada Neelix koji je ostao bez pluća, i zbog čega ih njegovi drugovi moraju pokušati vratiti bez obzira na cijenu.

*Phage* je prva epizoda u kojoj se pojavljuje rasa Vilidijanaca, koja će kasnije imati važnu ulogu u zapletima tokom sljedećih nekoliko sezona.

Kritičari su kasnije primijetili kako je osnovni zaplet ima značajne sličnosti sa *[[Spock's Brain]]*, epizodom originalne serije ''Zvjezdanih staza''.

## Reference

## Vanjske veze
* 

* Episode description at StarTrek.com
End Game (Homicide: Life on the Street)

***End Game*** () je epizoda američke policijske TV-serije **, premijerno prikazana 9. februara 1995. godine. Radnja se naslanja na prethodnu epizodu *Dead End* i prikazuje kako je Odjel za umorstvo pod snažnim pritiskom da pronađe krivca za ranjavanje trojice svojih članova - Feltona, Bollandera i Kay Howard - te pri čemu se kao sumnjivac pokaže usamljeni rasist Gordon Pratt od koga se pokušava ishoditi priznanje.

## Vanjske veze
*
Charles Sanders Peirce

**Čarls Sanders Pers** (; 10. septembar 1839 – 19. april 1914) je bio američki filozof, osnivač pragmatizma, pravca kojeg je kasnije razvio Vilijam Džejms. Verovao je da ideje najbolje mogu biti ispitane istraživanjem posledica koje izazivaju. Nije imao univerzitetsku karijeru - uglavnom je radio u vladinim službama, a njegovi uticajni *Sabrani spisi* objavljeni su posthumno.

## Vanjske veze

*
Zbirka od 22 inkunabule samostana u Kraljevoj Sutjesci

**Zbirka od 22 inkunabule** je vlasništvo Franjevačkog samostana u Kraljevoj Sutjesci, opština Kakanj, Bosna i Hercegovina. Komisija za očuvanje nacionalnih spomenika, na sjednici održanoj od 21. do 27. januara 2003. godine donijela je odluku da se zbirka proglasi za Nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović (predsjedavajući komisije), Ljiljana Ševo i Tina Wik.

Ova je zbirka svjedočanstvo nastanka prvih štampanih knjiga u svijetu i Bosni i Hercegovini, o povezanosti satnovništva Bosne sa većim evropskim centrima u tom periodu, o postojanju biblioteka u kasnome srednjem vijeku, a bila je važna i zbog opismenjavanja stanovništva u tom i kasnijem periodu.

Kraljeva Sutjeska je bila u kasnom srednjem vijeku stolno mjesto bosanskih vladara. Uz dvor osnovan je i franjevački samostan koji je nešto više od šest stoljeća bio duhovno i kulturno središte tog kraja.

Inkunabule (lat.incunabula, kolijevka) su knjige štampane do 1500. godine, dok se štamparstvo nalazilo u povoju. Pretpostavlja se da u svijetu ima oko 40 000 ovakvih knjiga. U Bosni i Hercegovini ih je 51, od čega se 22, nalaze u biblioteci Franjevačkog samostana  u Kraljevoj Sutjesci. Najstarija štampana knjiga u njoj je »Summa confessions intitulata Pacifica conscientia«. Opis ove i drugih inkunabula donesen je u Bibliotekarstvu 1965. Uglavnom su to djela teološkog karaktera, među kojima ima važnih pisaca poput Augustina Aurelija (poznat kao Sveti Augustin (354.- 430.), Antoniusa Andreaea, Leonardusa de Utina (oko 1400.), Nicolausa de Ausmoa (umro 1453.).

Razlikuju se dvije vrste: 
* tabularne, štampane pomoću ploča na kojim je tekst za svaku pojedinu stranicu urezan kao kod drvoreza i sadrže tekstove pisaca iz vremena prije otkrića štamparstva
* tipografske, izrađene pomičnim slovima koje je izumio Johan Gutenberg.
 
## Literatura
* Enciklopedija likovne umjetnosti, Jugoslovenski leksikografski zavod, Tom 3, Zagreb, MCMLXIV, 2.
* Lj. Popović, Popis inkunabula koje se nalaze u Bosni i Hercegovini, Bibliotekarstvo , Beograd, 1965., 17- 45.
* Opća enciklopedija, Jugoslovenski leksikografski zavod, Tom 4, 8, Zagreb, 1982., 427, 223.
* Likovna enciklopedija Jugoslavije, Jugoslovenski leksikografski zavod, Tom 1, Zagreb, 1984., 261.
## Reference

## Vanjske veze
* Samostanska knjižnica – Kraljeva Sutjeska
* [ Alma Leka - MUZEJI, ZBIRKE I GALERIJE U BOSNI I HERCEGOVINI - Sarajevo, 2017](http://www.icombih.org/site/files/Alma%20Leka.%20Muzeji,%20zbirke%20i%20galerije%20u%20BiH.%20Sarajevo,%20Udruzenje%20ICOM-Nacionalni%20komitet%20BiH,%202017.%20(II%20dopunjeno%20izdanje).pdf)
Vladarski dvor u Kraljevoj Sutjesci

**Vladarski dvor iz 14. i 15. stoljeća u Kraljevoj Sutjesci** nalazi se na području općine Kakanj, Bosna i Hercegovina. Proglašen je za nacionalni spomenik Bosne i Hercegovine 

Nacionalni spomenik čini kompleks kraljevskog dvora i pokretno naslijeđe pronađeno na arheološkom području koje se nalazi u Zemaljskom muzeju Bosne i Hercegovine u Sarajevu. Godine 1977. izvršena je konzervacija zidova ostataka  palače i crkve.
 
## Lokacija
Naselje Kraljeva Sutjeska leži na obalama rijeke Trstionice, 12&nbsp;km. od Kaknja. Objekti Vladarskog dvora sagrađeni su na obe obale potoka Urve, uz Franjevački samostan. Za 500 godina potok odnio je najveći dio ruševina. 
## Historija
Kraljevski dvor u Sutjesci je sagrađen u vrijeme bana Stjepana II Kotromanića, krajem prve polovine 14. stoljeća. Uz dvor se razvilo i manje varoško naselje, a podignut je i Franjevački samostan sa Crkvom sv. Ivana.  U pisanim izvorima prvi put se spominje 28. decembra 1341. godine, kada se mletački rezbar Nikola obavezao ugovorom dubrovačkom knezu da će četiri godine raditi na dvoru bana Stjepana. Vjerovatno je radio na oba dvora, u Sutjesci i Bobovcu. Postoji pedesetak podataka koji spominju Sutjesku kao mjesto u kojem su vladari obavljali svoje službene dužnosti. U 18 dokumenata spomenut je vladarski dvor kao rezidencija i “naše stono misto”.
 
Od vremena kralja Tvrtka I pa do kralja  Tomaša bio je najvažnije stolno mjesto bosanskih vladara, u kojemu je izdato najviše isprava kraljevske kancelarije. U osmanskom popisu iz 1469. godine navedeni su pazar i manastir Sutiska u nahiji Bobovac.  Posljednji dokument iz Sutjeske je iz 1480.godine. 
## Opis
Dvorski objekti u Kraljevoj Sutjesci, predstavljaju primjer vladarskog dvora izgrađenog na slobodnom prostoru, bez posebnih fortifikacija.

Na istočnoj (lijevoj) obali je  lokalitet Grgurevo, na kojoj je sagrađen najmonumentalniji objekat banskog i kraljevskog sutjeskog dvora, Istočna palača. U njegovom podnožju je izgrađen jak podzid i oveća terasa na kojoj je sagrađena crkva, tj. dvorska kapela posvećena sv. Grguru čudotvorcu, vezanom za bosansku crkvu.

Na zapadnoj (desnoj) obali, na lokalitetu Dvori, izgrađena su tri objekta, Donja palača, Gornja palača,  aneks gornje palače i pomoćne zgrade, tj. ekonomski objekti i zanatske radionice. Ovaj dio dvorskog kompleksa proširio se i na zapadnu obalu Urve.
### Sadašnje stanje dobra
Lokalitet Grgurevo (istočna obala Urve) je kao dio zemljišta Franjevačkog samostana  uređeno u vidu arheološkog parka i održavano.
  
Lokalitet Dvori na zapadnoj obali Urve je narušen gradnjom kuća i nekih manjih objekata. Na lokaciju gornje palače se ne može ući jer je zagrađena šibljem.  Na njoj je zasađen voćnjak. 
## Literatura
## Reference
Kuća Ive Duspera

**Kuća Ive Duspera u Kraljevoj Sutjesci**  je smještena u naselju Prijeko na desnoj obali rječice Trstivnica u Kaknju, Bosna i Hercegovina. Proglašena je za nacionalni spomenik BiH.

Familija Dusper porijeklom je iz Rakitnog u Dalmaciji. U Sutjesku su doselili iz Duboštice krajem XVIII - početkom XIX stoljeća.
Kuća je građena etapno, počev u prvoj polovini XIX stoljeća. Vremenom je dograđen sprat i drugi dijelovi).

Pripada tipu bosanske kuće iz osmanskog perioda. Izgrađena je od lokalnog materijala, kamena, drveta i ćerpiča. Kuća je rad domaćih majstora. Sastoji se od prizemlja, prvog sprata i tavanske prostorije. Natkrivena je visokim strmim četverovodnim krovom pokrivenim šindrom. Sa sjeverne strane, na nivou tavanske etaže, iz ravni krova izlazi veranda drvene konstrukcije natkrivena posebnim krovom.

Prizemlje kuće je nepravilne osnove 7,13 x 7,36 m. U prizemlju se nalazi natkriveni ulazni trijem i ekonomske prostorije: kuhinja i 4 ostave: za namirnice, dvije otvorene ostave za odlaganje drva i jedna zatvorena ostava smještena ispod stepenica.

Drvenim zatvorenim stepenicama, iz prizemlja se izlazi na verandu, dužine 7,19 m i širine 1,10 - 1,20 m, izgrađenu u drvetu, sa stupcima spojenim lukovima, sa koje se ulazi u prostoriju zvanu „dimluk“. U dimluku je sačuvano originalno ognjište. Iz dimluka, koji je imao i funkciju hola, vode vrata u manju ostavu i u dvije sobe. U većoj sobi je i do danas sačuvana zemljana peć sa šarenim glinenim lončićima. Sa južne strane, iz prostora dimluka izlazi se na manju verandu s koje vode drvene stepenice u bašču. Jedan dio ove verande je naknadno zatvoren i služi kao ostava. Međukatne konstrukcije su u od hrastovih tesanih greda kao i konstrukcija verandi. Stolarija u kući je manjih dimenzija, različita po veličini. Okov je od kovanog željeza.

U 2002. godini uraženi su radovi na restauraciji i konzervaciji pod rukovodstvom Zavoda za zaštitu spomenika u sastavu Federalnog ministarstva kulture i sporta. Po izvršenoj rekonstrukciji, vlasnica objekta izvršila je opremanje tradicionalnim namještajem i opremom i omogućila je posjetu zainteresiranima.

## Literatura
* Alija Bejtić, Prilozi za orijentalnu filologiju i istoriju jugoslovenskih naroda pod turskom vladavinom, III-IV, 1952-53., Veselin Masleša, Sarajevo
* Ibrahim Krzović, Arhitektura Bosne i Hercegovine 1878-1918., Umjetnička galerija  Bosne i Hercegovine, Sarajevo, 1987.
 
## Reference

## Vanjske veze
* MUZEJ KAKNJA: Obilazak kulturno-historijskih spomenika Kaknja